Trenčín ye una ciudat a l'ueste d'Eslovaquia, a cantos d'o río Váh, entre os Carpatos Blancos a o norte y a l'ueste, as montanyas de Strážov a l'este y as montanyas de Považský Inovec a o sud. Por o que fa a la cheomorfolochía, a mayor parti d'a ciudat se troba a o fundo d'a val d'a Podolia de Považie, entre o cul de Trenčin, que s'estendilla en dirección sud-ueste, y o cul d'Ilavská, a o noreste. O centro d'a villa plega a os 211 m d'altaria, en a marguin ezquierda d'o Váh.